ડ્રગ વેપારને નાબૂદ કરવાની ઝુંબેશમાં સક્રિય દિલ્હી પોલીસને 23 ઓક્ટોબરે બાતમી મળી હતી કે સૈદુલ્લાજાબ બસ સ્ટેન્ડ પાસે રાત્રે 9 વાગ્યાની આસપાસ મોટી ડ્રગ ડીલ થવાની છે. જેના માટે પંજાબનો એક ડ્રગ ડીલર સુરજીત દિલ્હી આવ્યો છે. પોલીસે જાણકારી મુજબ સમગ્ર વિસ્તારની ઘેરાબંધી કરી હતી અને ડીલ કરવા આવેલા સુરજીત અને નાઇજીરિયન શખ્સને રંગેહાથે ઝડપ્યા હતા. પોલીસે નાઇજીરિયન પાસેથી બેગ જપ્ત કરી હતી જેમાંથી 8 કિલો ઉચ્ચ ગુણવત્તાનું હેરોઇન મળી આવ્યું હતું.